Aleksandr Pljuštšev

Aleksandr Vladimirovitš Pljuštšev (vene keeles Александр Владимирович Плющев; sündinud 16. septembril 1972 Moskvas) on vene ajakirjanik ja raadiosaatejuht. 

Pljuštsev on õppinud Mendelejevi-nimelise Venemaa Keemiatehnoloogia Ülikooli silikaatide keemiatehnoloogia teaduskonnas. Ülikoolipäevil tegi kaastööd ülikooli ajalehele.  

Veebruaris 1994 asus tööle raadiojaama Ehho Moskvõ saatejuhina. Aastatel 1997–1999 oli telekanali NTV uudistesaate toimetaja ja 2006–2011 telekanali Rossija 24 saatejuht. Ta on olnud ajalehe Vedomosti kolumnist (1999–2009). 2008. aastast töötab taas raadiojaama Ehho Moskvõ saatejuhina. 

Pljuštšev oli 2010. aastal Runeti preemia ja 2019. aastal Wikimedia RU Vikipreemia kätteandmise tseremoonia juht.

Ta on mänginud kõrvalosa mitmes mängufilmis. 2007. aastal ilmus tema raamat "Полный Плющев. Интернет на каждый день".

Venemaa ajakirjanikud
Vene saatejuhid
Sündinud 1972